text: ODIT.info - Дискусия - плащания през paypal
  часове на шофиране сметкоплан и кореспондиращи сметки
  плащания през paypal
  плащания през paypal Vesela06 08.03.2011 16:52
  Здравейте, българска фирма получава плащания от физически лица от ЕС през paypal. Фактура трябва да се издаде към датата на постъпване на парите в paypal или да се пуска месечен отчет продажби. Но някъде прочетох, че към фактурата трябва да има касов бон . А нали тези пари ще се превеждат на някакъв етап от paypal към разпл. сметка на фирмата .
  RE: плащания през paypal Вили (гост) 08.03.2011 17:16
  Ами по принцип плащанията през PayPal и ePay са като плащания с ПОС терминал. Просто тези системи играят роля на един виртуален ПОС терминал между клиента и продавача. А при плащане с ПОС терминал се издава касова бележка с вид плащане Банкова карта (или както се казва в самото фискално устройство). Ако клиентът не иска фактура се включват в отчета за продажбите. По удобно е да правите дневен, а не месечен, защото плащането ще ви идва преди начислението. Аз лично предпочитам като осчетоводявам банката да са ми начислени покупките и продажбите, но това е въпрос на желание, а не на някакви правила.
  RE: плащания през paypal novoizliupen 09.03.2011 10:15
  Вили, може ли да уточниш къде в нормативната уредба е записано това paypal , пос терминалите и касовите бележки. Нещо се губя в наредба Н-18 в която чета:
  1. за всяко плащане с изключение на случаите, когато плащането е по банков път или чрез наличен паричен превод или пощенски паричен превод по чл. 3, ал. 1;
  Аз лично не съм плащал през ПОС терминал, но съм виждал хора пред мен на опашката в магазина, наистина им издават касова бележка, дори я подписват. Но къде пише че трябва да е така?
  RE: плащания през paypal Вили (гост) 09.03.2011 10:27
  Работех с голяма верига магазини и зная, че там работят така както го описах. Нямам спомен точно къде са тези неща в нормативната уредба, защото мина време от тогава.
  Клиентът не ви плаща по банков път. Вие получавате постъпление по сметката от банката към която е ПОС терминала, а не от клиента. С клиента сте се разчели още на касата (или когато сте получили потвърждението от PayPal или ePay).
  RE: плащания през paypal novoizliupen 09.03.2011 10:39
  Ориентирах се благодарение на ана (гост) от 02.05.2008 16:44 . Тя е писала:
  Чл. 2. (1) За целите на тази наредба "фискално устройство", "търговски обекти" и "фискална касова бележка (фискален бон)" са тези по § 1, т. 40 и 41 от допълнителната разпоредба и чл. 118, ал. 2 от Закона за данък върху добавената стойност (ЗДДС).
  а в ЗДДС пише:
  От мен допълнителни разпоредби на ЗДДС:
  § 1 т.41. "Търговски обект" е всяко място, помещение или съоръжение (например: маси, сергии и други подобни) на открито или под навеси, във или от което се извършват продажби на стоки или услуги, независимо че помещението или съоръжението може да служи същевременно и за други цели (например: офис, жилище или други подобни), да е част от притежаван недвижим имот (например: гараж, мазе, стая или други подобни) или да е производствен склад или превозно средство, от което се извършват продажби.
  RE: плащания през paypal хахо (гост) 09.03.2011 10:44
  Маже ли през еРау да се превеждат осигуровки и каква е таксата?
  RE: плащания през paypal Вили (гост) 09.03.2011 10:50
  Може, но проблемът не е таксата. За да имате документ за пред НАП трябва да си поискате заверено хартиено копие на платежното. Има различни варианти, на различни цени. Влезете в ePay и отворете точката за преводи към бюджета - там всичко е описано. По правило в ePay няма нищо "скрито-покрито". Нещата са описани точно.
  Отговор на хахо(09.03.2011 10:44):
  RE: плащания през paypal novoizliupen 09.03.2011 11:01
  Бях почнал да размишлявам върху въпроса какво е продажба/доставка в и от търговски обект, но мисля, че си има отделно основание.
  В закона се казва че спазването на въпросния член за касовите бележки (118) се регламентира с наредбата н18. В н-18 сред изключенията от задължението за издаване на касови бележки са както банковите плащания така и плащанията чрез наличен паричен превод, извършен чрез дружество, лицензирано да извършва дейност по налични парични преводи по смисъла на Закона за платежните услуги и платежните системи. На страницата на ePay.bg се посочва, че паричните преводи се извършват чрез Easypay, а на страницата на Easypay пише, че те са лицензирани от БНБ по този закон.
  Следователно плащанията през ePay не са като плащанията с ПОС терминал и не пораждат задължение за издаване на касова бележка. ( Справка - като отидеш да си платиш тока/водата ти издават лист А4 с текст "разписка" , а не "фискален бон" )
  Отговорът на въпросът поставен в темата ще дойде след като се уточни е ли paypal лицензиран в БНБ или не.
  RE: плащания през paypal хахо (гост) 09.03.2011 11:01
  Питам защото ми казаха ,че таксите са по малки от колкото в банка,в която са сметките на НАП и ми се стори нелогично?